b'\n_START_ARTICLE_\nRumba flamenca\n_START_PARAGRAPH_\nLa rumba flamenca t\xc3\xa9 els seus or\xc3\xadgens en el mateix flamenc, de la qual origin\xc3\xa0riament n\'era un simple "pal" o subestil m\xc3\xa9s (com les "buler\xc3\xadas, "soleares", etc.), que com en el cas de les sevillanes, acabar\xc3\xa0 tenint una eminent entitat pr\xc3\xb2pia._NEWLINE_Aquest "pal" s\'enriquir\xc3\xa0 posteriorment amb algunes influ\xc3\xa8ncies cubanes posteriors, degut sens dubte a l\'intens contacte comercial mar\xc3\xadtim dels ports de Sevilla i Cadis amb l\'illa antillana. A difer\xc3\xa8ncia de la rumba cubana (originada a partir del guaguanc\xc3\xb3), les pinzellades antillanes de la rumba flamenca (i tamb\xc3\xa9 la catalana), provenen del vell so afrocaribeny de la guaracha.\n_START_SECTION_\nCos, present i futur\n_START_PARAGRAPH_\nLes influ\xc3\xa8ncies caribenyes alegren, m\xc3\xa9s encara, la tradici\xc3\xb3 flamenca m\xc3\xa9s festiva, evolucionant-la en un aire m\xc3\xa9s suau i assequible, i fent-la aix\xc3\xad una de les reines indiscutibles de les m\xc3\xbasiques populars pr\xc3\xb2pies d\'Espanya._NEWLINE_Aquest gradual p\xc3\xb2sit d\'influ\xc3\xa8ncies, tan variades com reeixides, han trencat fins i tot les velles fronteres geogr\xc3\xa0fiques que la localitzaven b\xc3\xa0sicament al sud peninsular i, com a m\xc3\xa0xim, al caldo sonor dels festejos de barri d\'algunes grans conurbacions de tot el pa\xc3\xads (Barcelona, Madrid, Val\xc3\xa8ncia).\n_START_SECTION_\nRumba-pop\n_START_PARAGRAPH_\nAix\xc3\xad amb tot, a m\xc3\xa9s del nucli dur cal\xc3\xb3, cada vegada cultiven la rumba tamb\xc3\xa9 m\xc3\xa9s paios, alguns d\'ells tan famosos com Kiko Veneno. I incl\xc3\xbas algunes estrelles del pop-rock ib\xc3\xa8ric m\xc3\xa9s consagrat tamb\xc3\xa9 hi han flirtejat en algunes can\xc3\xa7ons (El \xc3\x9altimo de la Fila, Mecano).'